CELEX: 62010TA0556
Language: et
Date: 2012-10-11 00:00:00
Title: Kohtuasi T-556/10: Üldkohtu 11. oktoobri 2012 . aasta otsus — Novatex versus nõukogu (Subsiidiumid — Teatava Iraanist, Pakistanist ja Araabia Ühendemiraatidest pärit polüetüleentereftalaadi import — Lõplik tasakaalustav tollimaks ja ajutise tollimaksu lõplik sissenõudmine — Määruse (EÜ) nr 597/2009 artikli 3 lõiked 1 ja 2, artikli 6 punkt b ja artikli 7 lõige 2)

24.11.2012   
            
            
               ET
            
            
               Euroopa Liidu Teataja
            
            
               C 366/32
            
         Üldkohtu 11. oktoobri 2012. aasta otsus — Novatex versus nõukogu
   (Kohtuasi T-556/10) (1)
   
   (Subsiidiumid - Teatava Iraanist, Pakistanist ja Araabia Ühendemiraatidest pärit polüetüleentereftalaadi import - Lõplik tasakaalustav tollimaks ja ajutise tollimaksu lõplik sissenõudmine - Määruse (EÜ) nr 597/2009 artikli 3 lõiked 1 ja 2, artikli 6 punkt b ja artikli 7 lõige 2)
   2012/C 366/61
   Kohtumenetluse keel: inglise
   
      Pooled
   
   
      Hageja: Novatex Ltd (Karachi, Pakistan) (esindaja: avocat B. Servais)
   
      Kostja: Euroopa Liidu Nõukogu (esindajad: B. Driessen, keda abistas avocat G. Berrisch ja barrister N. Chesaites)
   
      Kostja toetuseks menetlusse astuja: Euroopa Komisjon (esindajad: H van Vliet, M. França ja G. Luengo)
   
      Ese
   
   Nõue tühistada nõukogu 27. septembri 2010. aasta rakendusmäärus (EL) nr 857/2010 teatava Iraanist, Pakistanist ja Araabia Ühendemiraatidest pärit polüetüleentereftalaadi impordi suhtes lõpliku tasakaalustava tollimaksu kehtestamise ning ajutise tollimaksu lõpliku sissenõudmise kohta (ELT L 254, lk 10) hagejat puudutavas osas.
   
      Resolutsioon
   
   
               1.
            
            
               Tühistada nõukogu 27. septembri 2010. aasta rakendusmääruse (EL) nr 857/2010 teatava Iraanist, Pakistanist ja Araabia Ühendemiraatidest pärit polüetüleentereftalaadi impordi suhtes lõpliku tasakaalustava tollimaksu kehtestamise ning ajutise tollimaksu lõpliku sissenõudmise kohta artikkel 1 Novatex Ltd osas selles ulatuses, milles teatava polüetüleentereftalaadi Euroopa Liitu impordi lõplik tasakaalustav tollimaks on suurem kui see maks, mis oleks olnud kohaldatav ilma veata 2008. aasta tuludeklaratsiooni real 74 märgitud summas.
            
         
               2.
            
            
               Jätta hagi ülejäänud osas rahuldamata.
            
         
               3.
            
            
               Mõista 50 % Novatexi kohtukuludest välja Euroopa Liidu Nõukogult, kes ühtlasi kannab enda kohtukulud. Novatex kannab 50 % enda kohtukuludest. Euroopa Komisjon kannab enda kohtukulud.
            
         
      (1)  ELT C 30, 29.1.2011